OpenLLM-France/wikimedia huggingface dataset:
# Corrent del Cap Horn

El Corrent de Cap Horn és un corrent d'aigua fred que flueix de l'oest-a-l'est al voltant del Cap Horn(nom oficial Cap d'Hornos). Aquest corrent és causat per la intensificació del Corrent Circumpolar Antàrtic mentre arrodoneix el cap. En fer-ho s'allunya en direcció nord-est, passant a anomenar-se Corrent de les Malvines (o Falkland).

## Imatges

* Corrent circumpolar, línia de color blau. Quan passa entre els continents en sentit horari, es desvia cap al nord. Part de la massa que continua cap al nord constitueix el corrent de les Malvines.
* Traç simplificat del corrent circumpolar i llur desviació septentrional (South Atlantic).

## Vegeu també

* Corrents oceànics
* Girs Oceànics

## Referències

* ↑ Morris, Christopher W. Dictionary of Science and Tecnology (en anglès). Londres: Academic Press, p. 354. ISBN 9780122004001.
# Cordova

«Cordova» té aquests significats:
* Geografia:
** Cordova (Alabama), població estatunidenca a l'estat d'Alabama
** Cordova (Alaska), població estatunidenca a l'estat d'Alaska
** Cordova (Illinois), població estatunidenca a l'estat d'Illinois
** Cordova (Maryland), població estatunidenca a l'estat de Maryland
** Cordova (Carolina del Sud), població estatunidenca a l'estat de Carolina del Sud
** Cordova (Tennessee), població estatunidenca a l'estat de Tennessee
** Cordova (Filipines), població filipina
* Personatges:
** José Ángel Córdova Villalobos, polític i metge mexicà, Secretari de Salut de Mèxic
** Andrés Fernández de Córdova Nieto (1939-1940), polític equatorià, President de l'Equador
# Constanze Manziarly

Constanze Manziarly (14 d'abril de 1920 - † 2 de maig de 1945) va ser la cuinera vegetariana d'Adolf Hitler i part del seu cercle íntim.

## Vida prèvia a la guerra

Va néixer a Innsbruck. Va començar treballant per al metge de Hitler, que en veure els problemes digestius del Führer li va recomanar els guisats vegetarians de Manziarly. A aquest li agradaren tant que la va fer la seva cuinera personal i ella a poc a poc es va anar guanyant la seva confiança i l'amistat d'Eva Braun.

## Vida al nazisme

Durant la guerra Manziarly anava a Berghof (casa de camp de Hitler) a cuinar guisats al cercle íntim de Hitler i es quedava a sentir els seus discursos. Ella l'admirava molt, fins i tot se la considera una de les dames del Tercer Reich junt amb Eva Braun, Magda Goebbels, Gerda Christan, Traudl Junge, etc.
Però Alemanya va començar a perdre la guerra i les situacions en el cercle íntim de Hitler es van posar tenses, molts van començar a distanciar-se d'ell, quedant només els més lleials, entre ells Constanze Manziarly.
Els darreres dies, al búnquer l'ambient era molt tens, Hitler i Eva van començar a prescindir de personal. Hitler va donar a cadascuna de les seves persones de confiança una càpsula de cianur per si els capturaven els soviètics, ja que pensava que si això passava els sotmetrien a vides humiliants o coses pitjors que la mort, i no s'equivocava: ella ho va viure en carn pròpia en escapar del búnquer, i ser atrapada per les tropes de l'Exèrcit Roig.
Hitler i Eva Braun van decidir suïcidar-se i fer cremar els seus cossos, després d'haver llegit una carta en què s'anunciava que el dictador italià Benito Mussolini i la seva amant Clara Petacci havien estat metrallats i els seus cossos sotmesos a les més terribles vexacions. El 29 d'abril de 1945 es van casar. Constanze els va donar pasta per menjar i poc després es van suïcidar.
L'endemà els cossos de Hitler i la seva esposa van ser cremats. La majoria dels jerarques nazis es van suïcidar poc després, alguns van escapar i es van lliurar als nord-americans, altres van escapar a Sud-amèrica. Dels que van ser capturats pels soviètics en van sobreviure molt pocs, la majoria va morir com va ser el cas de Constanze, la qual el 2 de maig va ser atrapada pels russos, violada i assassinada brutalment.
# Corral de Piedra

Corral de Piedra és un centre poblat de l'Uruguai, ubicat al sud-est del departament de Flores, sobre el límit amb Florida i San José.
Es troba a 159 metres sobre el nivell del mar. Té una població aproximada de 228 habitants.

## Referències

* ↑ (anglès) Mapa, localització, clima i altres dades
# Corydoras semiaquilus

Corydoras semiaquilus és una espècie de peix de la família dels cal·líctids i de l'ordre dels siluriformes que es troba a Sud-amèrica: conca occidental del riu Amazones.
Els mascles poden assolir els 6 cm de longitud total.

## Referències

* 1 2 «Corydoras semiaquilus» (en anglès). FishBase. Froese, Rainer; Pauly, Daniel (editors).
# Corydoras sanchesi

Corydoras sanchesi és una espècie de peix de la família dels cal·líctids i de l'ordre dels siluriformes.

## Morfologia

Els mascles poden assolir els 4,1 cm de longitud total.

## Distribució geogràfica

Es troba a Sud-amèrica: Surinam.

## Referències

* ↑ uBio (anglès)
* ↑ Lacépède B. G. E. 1803. Histoire naturelle des poissons. Hist. Nat. Poiss. v. 5. i-lxviii + 1-803 + index.
* ↑ BioLib (anglès)
* 1 2 «Corydoras sanchesi» (en anglès). FishBase. Froese, Rainer; Pauly, Daniel (editors).

## Bibliografia

* Nijssen, H. & I. J. H. Isbrücker. 1967. Notes on the Guiana species of Corydoras Lacépède, 1883, with descriptions of seven new species and designation of a neotype for Corydoras punctatus (Bloch, 1794)-(Pisces, Cypriniformes, Callichthyidae). Zool. Meded. (Leiden) v. 42
# Coll de Llívia

El coll de Llívia és una collada situada a 1.480,1 m d'altitud, en el límit dels termes municipals d'Abella de la Conca, a la comarca del Pallars Jussà, i de Coll de Nargó (antic terme de Montanissell), a la de l'Alt Urgell.
És al capdamunt, a llevant, del riu de Carreu, que hi neix a prop, així com del riu de Pujals, que baixa cap a Bóixols i la Baronia de Rialb.
El coll de Llívia havia estat un important nus de comunicacions, atès que era la cruïlla dels camins que des de la conca de Dalt, a partir d'Aramunt s'adreçaven cap a Coll de Nargó i la Seu d'Urgell, així com els que anaven per Bóixols i Abella de la Conca cap a la Conca Dellà i Tremp, com el camí de Carreu.

## Etimologia

Segons Joan Coromines, en aquest cas Llívia és un topònim trasplantat des del lloc on s'originà, la vila de Llívia, a la Cerdanya, per persones que en procedien i s'establiren a la Conca de Dalt.

## Referències

* ↑ Coromines, 1996.

## Bibliografia

* COROMINES, Joan. "Llívia". Dins Onomasticon Cataloniae. Els noms de lloc i noms de persona de totes les terres de parla catalana. V L-N. Barcelona: Curial Edicions Catalanaes i Caixa d'Estalvis i de Pensions de Barcelona "La Caixa", 1996. ISBN 84-7256-844-X.
# Collada de Prats

La Collada de Prats és una collada situada a 1.596,4 m alt del límit dels termes municipal de Molló, de la comarca del Ripollès, i de Prats de Molló i la Presta, de la del Vallespir, a la Catalunya del Nord.
És al sud-est del terme de Prats de Molló i la Presta i al nord-est del de Molló. És al sud del Puig Sec i al sud-oest del Puig de les Basses de Fabert, al nord del Pic dels Miquelets.
Diverses rutes de senderisme tenen com un dels seus objectius la Collada de Prats.
A la Collada de Prats hi ha la fita fronterera número 516 entre els estats francès i espanyol. És una fita de base quadrada, grossa, capçada per una petita piràmide, amb el número de color negre damunt d'una marc blanc. En aquest cas no hi ha creu pintada. És 25 metres a l'oest d'una bassa de la carena, però que desguassa cap al Ripollès.

## Referències

* ↑ La Collada de Prats en els ortofotomapes de l'IGN
* ↑ Pàgina web dedicada a les fites frontereres de la demarcació de Girona
# Cassi Iatrosofista

Cassi Iatrosofista (en llatí Cassius Iatrosophista) o Cassi Fèlix (Cassius Felix) va ser un escriptor grec autor d'un llibre de medicina titulat Ἰατρικαὶ Ἀπορίαι καὶ Προβλήματα Φυσικά o Quaestiones Medicae et Problemata Naturalia.
No se sap res de la seva vida ni es pot identificar amb certesa amb cap persona d'aquest nom. Respecte a l'època en què va vire, només es pot dir que en el llibre menciona a Asclepíades Bitini que va viure al segle I aC, i se suposa que Cassi havia de ser del mateix segle o posterior.

## Referències

* ↑ [https://quod.lib.umich.edu/m/moa/acl3129.0001.001/641?rgn=full+text;view=image;q1=CassiusSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 626. ]
# Ali ibn Azzun

Alí ibn Azzun fou un efímer rei (emir) de Ronda vers 1145-1147, fill d'Azzun ibn Ghalbun i segurament supeditat al seu germà Abu l-Ghamr ibn Azzun de Xerès. Només agafar el poder, tal com havia fet el seu germà, es va sotmetre als almohades i va esdevenir de fet un simple governador local.
Fou lleial als almohades i va ocupar diversos càrrecs importants a la cort igual que alguns altres membres de la família.

## Bibliografia

* Menéndez Pidal, La España del Cid
* A. Huici Miranda, Historia politica del imperio almohade
* A. Huici Miranda, al-Bayan al-mugrib
# Psicogènesi

La psicogènesi és la branca de la psicologia que estudia l'origen de possibles trastorns o automatismes psíquics del subjecte. És, per tant, una branca de la psicologia del desenvolupament. El terme (fruit de la unió dels morfemes grecs psikhe, 'ànima', i genesis, 'origen') va ser introduït pels psicoanalistes, que pensaven que l'estat present d'una persona adulta es podia explicar sovint pels esdeveniments de la infància (algunes escoles inclouen fins i tot els problemes del part o l'embaràs), per la qual cosa localitzant l'origen de l'alteració es podia explicar i tractar d'una manera més adequada.
# Cotorreta versicolor

La cotorreta versicolor (Brotogeris versicolurus) és una espècie d'ocell de la família dels psitàcids que habita en boscos, sabanes i matolls del sud-est de Colòmbia, est de l'Equador, Guaiana Francesa, est del Perú, Brasil amazònic i est del Paraguai.
# Josep Soler (President del FC Barcelona)

Josep Soler (?, segle xix - ?, segle XX) va ser el cinquè president del FC Barcelona, fent relleu a Arthur Witty Cotton.
El seu mandat va ser just d'un any, ja que va estar comprès entre el 6 d'octubre del 1905 i el 6 d'octubre del 1906. Es caracteritzà per les dificultats de tota classe, tant en l'ordre social (el club arribà a disposar només de 198 socis), com en l'econòmic i en l'esportiu. En aquesta etapa també fou president de la Federació Catalana de Futbol.
El dia 24 de juny del 2011, el club va llençar una crida pública per obtenir una foto del president Soler, car és l'únic del qual no se'n disposa.

## Referències

* ↑ «Josep Soler, historia de un presidente sin rostro». [Consulta: 26 juny 2011].
* ↑ «Se busca presidente» (en castellà). Arxivat de l'original el 2011-06-28. [Consulta: 26 juny 2011].
* ↑ Closa, A.; Rius, J.; Vidal, J. Un segle de futbol català. Barcelona: FC de Futbol, 2001.
* ↑ Gallen Utset, Carles. Les Federacions Esportives Catalanes i els seus presidents. Barcelona: UFEC, 2013. ISBN Gi.1233-2013.
* ↑ «Es busca foto del president Josep Soler». [Consulta: 26 juny 2011].
# José María Cases Hernández

José María Cases Hernández (Oriola, 23 de novembre de 1986) és un futbolista valencià, que ocupa la posició de mitjapunta al CE Alcoià.

## Trajectòria

Comença a destacar al filial del Vila-real CF. Mentre actua amb l'equip B, hi juga dos partits de lliga amb el primer planter, un la temporada 02/03 i l'altre la temporada 04/05, amb l'equip groguet militant a primera divisió.
No té continuïtat al Vila-real, i prossegueix la seua carrera per equips de Segona B, com el Terrassa FC (06/07) i l'Oriola CF (07/08). La 08/09 la juga a la categoria d'argent amb la SD Eibar. L'estiu del 2009 s'incorpora al filial del València CF, també de Segona B.
També ha jugat al Cadis CF i al CD Mirandés, que va abandonar l'11 de gener de 2013 per a fitxar pel CE Alcoià.

## Referències

* ↑ El CD Mirandés y José María Cases acuerdan rescisión de contrato notícia al web del Mirandés de l'11 de gener de 2013 (castellà)

## Enllaços externs

* Fitxa del jugador
* Fitxa del jugador
# José María Ceballos Vega

José María Ceballos Vega (Pámanes, Liérganes, Cantàbria, 7 de setembre de 1968) és un exfutbolista càntabre i actual preparador de porters de les seccions inferiors del Racing.

## Trajectòria

Jugava en la demarcació de porter i el seu primer equip va ser el Club Deportivo Cayón, després va passar al Racing juvenil i posteriorment al Rayo Cantábria (entre 1987 i 1989), antic filial del conjunt en el qual va transcórrer la pràctica totalitat de la seva carrera esportiva, el Racing de Santander, en el qual va estar durant catorze temporades consecutives entre 1989 i 2003 (nou en Primera, quatre en Segona i una en Segona B). És el jugador que més partits ha disputat amb l'equip càntabre, amb el qual va aconseguir dos ascensos a Primera i un a Segona.
Per altra banda, va ser convocat per a formar part de la selecció de futbol de Cantàbria. El 18 de setembre de 2008 va realitzar el servei d'honor en el partit de debut en la Copa de la UEFA del Racing de Santander enfront del FC Honka Espoo juntament amb Luis Aldomar, Emilio Amavisca, María Ángeles Alsúa i Francisco Pernía.

## Carrera esportiva

| Club | Temporada | Lliga | Lliga | Copa | Copa | Promoció | Promoció | Total | Total |
| Club | Temporada | Part. | Gols | Part. | Gols | Part. | Gols | Part. | Gols |
| Rayo Cantabria Espanya | 1987/88 | - | - | - | - | - | - | - | - |
| Rayo Cantabria Espanya | 1988/89 | - | - | - | - | - | - | - | - |
| Rayo Cantabria Espanya | Total | - | - | - | - | - | - | - | - |
| Racing Espanya | 1989/90 | 37 | - | 1 | - | - | - | 38 | - |
| Racing Espanya | 1990/91 | 32 | - | 5 | - | 6 | - | 43 | - |
| Racing Espanya | 1991/92 | 28 | - | 4 | - | - | - | 32 | - |
| Racing Espanya | 1992/93 | 36 | - | 3 | - | 2 | - | 41 | - |
| Racing Espanya | 1993/94 | 37 | - | 1 | - | - | - | 38 | - |
| Racing Espanya | 1994/95 | 38 | - | 1 | - | - | - | 39 | - |
| Racing Espanya | 1995/96 | 41 | - | - | - | - | - | 41 | - |
| Racing Espanya | 1996/97 | 40 | - | 4 | - | - | - | 44 | - |
| Racing Espanya | 1997/98 | 36 | - | 1 | - | - | - | 37 | - |
| Racing Espanya | 1998/99 | 27 | - | 3 | - | - | - | 30 | - |
| Racing Espanya | 1999/00 | 21 | - | 1 | - | - | - | 22 | - |
| Racing Espanya | 2000/01 | 34 | - | 2 | - | - | - | 36 | - |
| Racing Espanya | 2001/02 | 9 | - | - | - | - | - | 9 | - |
| Racing Espanya | 2002/03 | 10 | - | - | - | - | - | 10 | - |
| Racing Espanya | Total | 426 | - | 26 | - | 8 | - | 460 | - |
| Total en la seua carrera | Total en la seua carrera | 426 | - | 26 | - | 8 | - | 460 | - |

## Enllaços externs

* Ceballos a www.lfp.es
# John Paulson

John Alfred Paulson (nascut el 14 de desembre de 1955) és un inversor nord-americà, gestor de hedge fund i filantrop. Va dirigir Paulson & Co., una empresa de gestió d'inversions amb seu a Nova York que va fundar el 1994. Se l'ha anomenat "un dels noms més destacats de les altes finances" i "un home que va fer una de les majors fortunes de la història de Wall Street".
El seu protagonisme i fortuna daten de l'any 2007 quan va obtenir "gairebé 4 mil milions de dòlars" i es va transformar "des d'un gestor de diners a una llegenda financera" utilitzant credit default swap per apostar contra el mercat de préstecs hipotecaris subprime dels Estats Units. El 2010, Paulson va obtenir 4.900 milions de dòlars. El seguidor en temps real de Forbes va estimar el seu patrimoni net a 7.800 milions de dòlars al desembre de 2017.

## Primers anys i educació

Paulson va néixer el 1955 a Queens, Nova York, el tercer de quatre fills d'Alfred G. Paulson (22 de novembre de 1924 - 24 de juliol de 2002) i Jacqueline (nascuda Boklan, nascuda el 1926).
El seu pare Alfredo Guillermo Paulsen era nascut a l'Equador de pare mig francès i mig descendent noruec i mare equatoriana. Alfredo va quedar orfe als quinze anys i als setze anys es va traslladar a Los Angeles amb el seu germà menor Alberto. Alfredo va ingressar a l'exèrcit nord-americà on va servir i va ser ferit a Itàlia durant la Segona Guerra Mundial. Més tard va canviar el seu cognom de Paulsen a Paulson.
La mare de John era la filla dels immigrants jueus de Lituània i Romania que s'havien mudat a la ciutat de Nova York. Jacqueline va conèixer a Alfred mentre tots dos estudiaven a UCLA. Es van casar i es van traslladar a la ciutat de Nova York, on Alfred va treballar a Arthur Andersen i posteriorment com a director financer a la firma de relacions públiques Ruder Finn.

## Referències

* ↑ «The World's Billionaires». Forbes. [Consulta: 30 abril 2014].
* ↑ DE LA MERCED, MICHAEL J. «Central Park Draws a Huge Gift From a Fan in High Finance». New York Times, 23-10-2012 [Consulta: 17 gener 2014].
* 1 2 John Paulson's Very Bad Year By Sheelah Kolhatkar| businessweek.com| 28 June 2012
* ↑ Wachtel, Katya. «[http: // www. businessinsider.com/top-25-edge-fund-earners-in-2010-rich-list-2011-4?op=1 The Top 25 Hedge Fund Earners In 2010]». Business Insider, 04-04-2011. [Consulta: 28 agost 2014].
* ↑ https://www.forbes.com/profile/john%5BEnllaç+no+actiu%5D -paulson /
* ↑ html John Paulson Family
* 1 2 El Univers: "Família de migrants amb arrels europees" 12 de desembre de 2010
* ↑ alfred-g.html New York Times: "Notificació de pagament: defuncions PAULSON, ALFRED G." 25 de juliol de 2002
* 1 2 3 = jenny% 20zaharia% 20brother & f = false The Greatest Trade Ever: The Behind-The-Scenes, història de com John Paulson va desafiar Wall Street i va canviar l'historial financer p.16-25
* ↑ Goldiner, Dave. "Queens-born John Paulson makes fortune on home foreclosures". New York Daily News. January 16, 2008.
* ↑ Dion, Don. "Fund Lessons From John Paulson" Arxivat 2012-10-05 a Wayback Machine.. The STREET. October 10, 2009.
# José Manuel Soria López

José Manuel Soria López (Las Palmas de Gran Canaria, 5 de gener de 1958) és un polític espanyol que milita a les files del Partit Popular de les Canàries, del qual ha estat president regional entre 1999 i 2016. Fou ministre d'Indústria, Energia i Turisme del Govern d'Espanya des del 22 de desembre de 2011 fins al 15 d'abril de 2016.
Anteriorment, va ser Alcalde de l'Ajuntament de Las Palmas de Gran Canaria des de 1995 fins a 2003 i President del Cabildo insular de Gran Canària entre 2003 i 2007. Va ser també Diputat autonòmic al Parlament de Canàries entre 2003 i 2011 i vicepresident i conseller d'Economia i Hisenda del Govern de Canàries entre 2007 i 2010.
L'abril del 2016 es va fer públic que Soria havia tingut participacions en una empresa offshore establerta a Panamà i el 15 d'abril va presentar la seva renúncia. Posteriorment el Govern espanyol en funcions del Partit Popular el va presentar com a candidat a esdevenir el director executiu del Banc Mundial, però finalment es va renunciar a la candidatura, a causa de la forta polèmica que va provocar.

## Referències

* ↑ «El PP abandona hoy el Gobierno canario por apoyar los Presupuestos» (en castellà). El Mundo, 20-10-2010.
* ↑ Asier Antona sustituye a José Manuel Soria como presidente del PP canario (en castellà). eldiario.es, 22/4/2016.
* ↑ «Soria plega com a ministre empès per la seva implicació en els 'papers de Panamà'». Ara.cat, 15-04-2016. [Consulta: 15 abril 2016].
* ↑ Ferrer i Fornells, Mariona «Màxima pressió a Soria per forçar que plegui». Ara, 15-04-2016 [Consulta: 15 abril 2016].
* ↑ Ministerio de Industria, Energía y Turismo. «Comunicado de José Manuel Soria». Europa Press, 15-04-2016. [Consulta: 15 abril 2016].

## Enllaços externs

* José Manuel Soria López - Lloc web oficial
# José Ríos

«José Ríos» té aquests significats:
* José Rios Ortega (Premià de Dalt, 1974), atleta català
* José Ríos y Tortajada (Ademús, País Valencià, ? – Cullera, 1777), sacerdot, col·leccionista d'antiguitats i escriptor valencià
* Josep Rios Chinesta (Carcaixent, 1855 - 1935), mestre d'obra valencià
# José Ruíz

José Ruiz Aguilar (1904 - ?) fou un futbolista mexicà.

## Selecció de Mèxic

Va formar part de l'equip mexicà a la Copa del Món de 1930.

## Referències

* ↑ José Ruíz Fitxa i estadístiques a la FIFA
* ↑ «Perfil». worldfootball.net. [Consulta: 16 desembre 2017].
* ↑ CARRILLO, Omar. La Historia de las Copas del Mundo: Crónicas de la Selección Mexicana, El Tri en cada mundial.. Mèxic: Editorial Televisa edición, 2006.
# José Grande Sánchez

José Grande Sánchez (Minaya, 4 d'octubre de 1944 - València, 22 de setembre de 2024) va ser un ciclista espanyol, que fou professional entre 1970 i 1977. El seu principal èxit fou la victòria final a la Volta a les Valls Mineres. El 1997 va ser escollit president de la Federació Espanyola de Ciclisme, després d'haver estat seleccionador nacional.

## Palmarès

* 1973
** 1r al GP de Biscaia
* 1974
** 1r a la Volta a les Valls Mineres i vencedor d'una etapa
** 1r a la Volta a Segòvia i vencedor d'una etapa

### Resultats a la Volta a Espanya

* 1970. 31è de la classificació general.
* 1971. 43è de la classificació general
* 1972. 43è de la classificació general

### Resultats al Tour de França

* 1971. Abandona (12a etapa)
* 1973. 50è de la classificació general
* 1975. 58è de la classificació general
* 1976. Abandona (12a etapa)

### Resultats al Giro d'Itàlia

* 1973. 53è de la classificació general
* 1976. 67è de la classificació general
* 1977. 93è de la classificació general

## Referències

* ↑ Ferrari, Fernando. «Fallece el exseleccionador español Pepe Grande a los 79 años» (en castellà), 22-09-2024. [Consulta: 25 setembre 2024].
* ↑ «José Grande, nuevo presidente de la federación española». El País, 09-02-1997 [Consulta: 22 febrer 2015].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Johns Hopkins University Press

Johns Hopkins University Press (JHU Press, JHUP) és una editorial universitària estatunidenca afiliada amb la Universitat Johns Hopkins de Baltimore (Maryland). Va ser fundada el 1878 i és l'editorial universitària més antiga que existeix. La seva seu social és a Charles Village, al sud-est del campus universitari de Baltimore. JHU Press publica 65 revistes científiques, a més de 200 llibres a l'any. És una de les editorials acadèmiques més grans del país.
Des del 1993 la editiorial té el projecte MUSE, una basa de dades en línia de més de 550 revistes científiques i 20.000 llibres.

## Enllaços externs

* (anglès) Web oficial
# Júpiter LXXII

Júpiter LXXII (designació provisional S/2011 J 1) és un satèl·lit natural de Júpiter. Fou descobert per Scott Sheppard l'any 2011. Probablement pertany al grup de Carme.
Aquest satèl·lit fou perdut des del seu descobriment el 2011 El 2018 hi ha observacions planejades per determinar la seva òrbita. però el 17 de setembre de 2018 s'anuncià la seva redescoberta.

## Referències

* ↑ URL de la referència: https://nssdc.gsfc.nasa.gov/planetary/factsheet/joviansatfact.html.
* ↑ MPEC 2012-B97 : S/2011 J 1 AND S/2011 J 2 2012 Jan. 29 (anglès)
* ↑ Jupiter's Known Satellites(anglès)
* ↑ Beatty, Kelly. «Outer-Planet Moons Found — and Lost». Sky & Telescope, 04-04-2012.
* ↑ Brozović, Marina; Jacobson, Robert A. «The Orbits of Jupiter's Irregular Satellites». The Astronomical Journal, 153, 4, 09-03-2017. Bibcode: 2017AJ....153..147B. DOI: 10.3847/1538-3881/aa5e4d.
* ↑ Jacobson, B.; Brozović, M.; Gladman, B.; Alexandersen, M.; Nicholson, P. D.; Veillet, C. «Irregular Satellites of the Outer Planets: Orbital Uncertainties and Astrometric Recoveries in 2009–2011». The Astronomical Journal, 144, 5, 28-09-2012. Bibcode: 2012AJ....144..132J. DOI: 10.1088/0004-6256/144/5/132.
* ↑ Sheppard, Scott S. «New Moons of Jupiter Announced in 2017», 2017. «"We likely have all of the lost moons in our new observations from 2017, but to link them back to the remaining lost 2003 objects requires more observations a year later to confirm the linkages, which will not happen until early 2018. ... There are likely a few more new moons as well in our 2017 observations, but we need to reobserve them in 2018 to determine which of the discoveries are new and which are lost 2003 moons."»
* ↑ Williams, Garreth W. «MPEC 2018-S24 : S/2011 J 1». Minor Planet Center, 17-09-2018.